पाकिस्तान के क्वेटा में धमाका; 4 लोगों की मौत, 6 घायल
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar  PM सुप्रीम कोर्ट 14 अप्रैल को ज्ञानवापी-काशी विश्वनाथ विवाद मामले में मुस्लिम पक्ष की एक नई याचिका पर सुनवाई करेगा।
पाकिस्तान के क्वेटा में सोमवार को पुलिस की गाड़ी में धमाका हो गया। इसमें 4 लोगों की मौत हो गई और 6 लोग घायल हुए हैं। सीनियर पुलिस अधिकारी शफ्कत चीमा के मुताबिक हमलावरों ने पुलिस की गाड़ी को टारगेट पर रखा था। धमाके के बाद इलाके में कई एम्बुलेंस तैनात कर दी गई हैं। अभी तक पता नहीं चल पाया है कि इस हमले के पीछे कौन था। पुलिस मामले की जांच में जुटी है।
आज की अन्य बड़ी खबरें...
अमेरिका के केंटुकी में फायरिंग, 5 लोगों की मौत, 6 घायल 
अमेरिका के केंटुकी राज्य में सोमवार को फायरिंग हुई। इसमें 5 लोगों की मौत हो गई और 6 घायल हो गए। घटना लुइसविले शहर में हुई। पुलिस के मुताबिक- एक हमलावर ने अंधाधुंध फायरिंग की। उसे मार गिराया गया है। घायलों को अस्पताल ले जाया गया है। 
दिल्ली साकेत नगर कोर्ट ने मीडिया हाउस को चार्जशीट का कंटेंट पब्लिश करने से रोक लगाई
दिल्ली की साकेत कोर्ट ने सोमवार को दिल्ली पुलिस की याचिका पर सुनवाई की। कोर्ट ने श्रद्धा हत्याकांड में चार्जशीट का कंटेंट मीडिया में पब्लिश करने से रोक दी है। कोर्ट ने कहा कि यह सार्वजनिक दस्तावेज नहीं है।
सुप्रीम कोर्ट ने अग्निपथ योजना की वैधता को चुनौती देने वाली याचिकाएं खारिज कीं 
तीनों सेनाओं में भर्ती के लिए लाई गई अग्निपथ योजना की वैधता को चुनौती देने वाली दो याचिकाओं को सुप्रीम कोर्ट ने खारिज कर दिया है। सुप्रीम कोर्ट ने अग्निपथ की वैधता को सही ठहराने वाले दिल्ली हाईकोर्ट के फैसले को बरकरार रखा है। वहीं अग्निपथ योजना के लागू होने से पहले भारतीय वायुसेना में भर्ती से संबंधित याचिका पर सुप्रीम कोर्ट सुनवाई के लिए तैयार हो गया है।
AIADMK की चुनाव आयोग के साथ रिकॉर्ड अपडेट करवाने वाली याचिका पर बुधवार को सुनवाई होगी
ऑल इंडिया अन्ना द्रविड़ मुनेत्र कड़गम (AIADMK) और उसके अंतरिम महासचिव थिरु के पलानीस्वामी ने चुनाव आयोग के साथ अपने रिकॉर्ड अपडेट करवाने के लिए दिल्ली हाईकोर्ट का रुख किया है। बुधवार को सुनवाई की जाएगी। वहीं, इस मामले की सुनवाई से जस्टिस प्रतिभा एस सिंह ने इस मामले की सुनवाई से खुद को अलग कर लिया है।
बंगाल में TMC ऑफिस पर बम फेंका गया, फायरिंग भी हुई; कार्यकर्ताओं ने ISF पर आरोप लगाया
पश्चिम बंगाल में रविवार रात तृणमूल कांग्रेस के दफ्तर पर बम फेंका गया। इसके बाद ऑफिस पर फायरिंग भी की गई। घटना के वक्त दफ्तर में मौजूद पार्टी कार्यकर्ताओं ने कहा कि इस हमले में ISF के कार्यकर्ताओं का हाथ हो सकता है। वहीं, ISF ने कहा कि इससे हमारा कोई संबंध नहीं है।
तमिलनाडु विधानसभा ने प्रस्ताव पारित कर राष्ट्रपति से राज्यपाल के विधेयकों को मंजूरी देने की समय सीमा तय करने का आग्रह किया
तमिलनाडु विधानसभा ने सोमवार को एक प्रस्ताव पारित कर केंद्र और राष्ट्रपति से राज्यों के राज्यपालों के लिए संबंधित सदनों द्वारा पारित विधेयकों को मंजूरी देने के लिए एक समय सीमा तय करने का आग्रह किया।
मुख्यमंत्री एम. के. स्टालिन द्वारा पेश किए गए इस प्रस्ताव को सदन द्वारा पारित किया गया। इसमें राष्ट्रपति और केंद्र से तमिलनाडु के राज्यपाल आर. एन. रवि को समयबद्ध तरीके से राज्य विधानसभा द्वारा पारित विधेयकों को अपनी सहमति देने की सलाह देने का अनुरोध भी किया गया है।
ज्ञानवापी-काशी विश्वनाथ विवाद; मुस्लिम पक्ष ने वजु के लिए वैकल्पिक व्यवस्था की मांग की, सुप्रीम कोर्ट में 14 अप्रैल को सुनवाई
सुप्रीम कोर्ट 14 अप्रैल को ज्ञानवापी-काशी विश्वनाथ विवाद मामले में मुस्लिम पक्ष की एक नई याचिका पर सुनवाई करेगा। मुस्लिम पक्ष ने याचिका में रमजान के दौरान भीड़ को देखते हुए कोर्ट से वजू के लिए वैकल्पिक व्यवस्था की मांग की है।
लंदन जा रही एअर इंडिया की फ्लाइट में पैसेंजर ने क्रू से मारपीट की, विमान दिल्ली एयरपोर्ट लौटा
उड़ान के दौरान पैसेंजर की बदतमीजी के चलते एअर इंडिया की फ्लाइट को एयरपोर्ट लौटना पड़ा। एयरलाइन के अधिकारी ने बताया कि दिल्ली से लंदन जा रही AI-111 फ्लाइट में एक पैसेंजर क्रू मेंबर्स से लड़ने लगा। उनके साथ मारपीट की। 2 क्रू मेंबर्स को चोटें आई हैं। यात्री के खिलाफ दिल्ली एयरपोर्ट पुलिस स्टेशन पर शिकायत की गई। पैसेंजर अभी पुलिस की कस्टडी में है। पूरी खबर यहां पढ़ें...
निलंबित IAS पूजा सिंघल पर आरोप तय; मनी लॉन्ड्रिंग केस में अब शुरू होगा ट्रायल, रांची की PMLA कोर्ट में हुई सुनवाई
मनी लॉन्ड्रिंग केस में निलंबित IAS पूजा सिंघल पर आरोप तय हो गए हैं। सोमवार को रांची ED की विशेष PMLA कोर्ट ने इस पर मुहर लगा दी है। अब आरोपी के तौर पर पूजा सिंघल के खिलाफ कोर्ट में ट्रायल चलेगा। सुनवाई के दौरान पूजा सिंघल भी कोर्ट में मौजूद थीं। ED की स्पेशल कोर्ट के स्पेशल न्यायाधीश पीके शर्मा ने पूजा सिंघल पर लगे आरोपों को पढ़कर सुनाया।
राहुल गांधी 11 अप्रैल को केरल जाएंगे, सांसदी खोने के बाद वायनाड का पहला दौरा
कांग्रेस नेता राहुल गांधी अपनी सांसदी खोने के बाद पहली बार 11 अप्रैल को केरल के वायनाड का दौरा करेंगे। ये उनका पूर्व निर्वाचन क्षेत्र है। अपनी यात्रा के दौरान वह एक जनसभा को संबोधित करेंगे। साथ ही रोड शो भी निकालेंगे। बता दें कि 23 मार्च को मानहानि केस में राहुल को दो साल की कैद की सजा मिली थी। इसके बाद 24 मार्च को उनकी संसद सदस्यता रद्द हो गई थी। 27 मार्च को उन्हें बंगला खाली करने का नोटिस मिला था।
महाराष्ट्र के अकोला में टीन शेड पर पेड़ गिरा; 7 की मौत, 30 घायल
महाराष्ट्र के अकोला में पारस गांव में एक टीन शेड पर पेड़ गिरने से 7 लोगों की मौत हो गई, जबकि 30 लोग घायल हो गए। अकोला की कलेक्टर नीमा अरोड़ा ने बताया कि हादसे के वक्त टीन शेड के नीचे 40 लोग मौजूद थे। इनमें से 4 की मौके पर ही मौत हो गई, जबकि 36 को अस्पताल में भर्ती कराया गया। घायलों में से 3 लोगों ने इलाज के दौरान दम तोड़ दिया, जबकि 1 व्यक्ति गंभीर रूप से घायल है। सभी लोग पारस में धार्मिक कार्यक्रम के लिए जुटे थे। पूरी खबर यहां पढ़ें...
दिल्ली में सरकारी स्कूल के रिटायर्ड वाइस प्रिंसिपल की हत्या, पत्नी को भी मारा गया
नॉर्थ ईस्ट दिल्ली के गोकुलपुरी इलाके में सरकारी स्कूल के रिटायर्ड वाइस प्रिंसिपल की हत्या की गई। उनकी पत्नी को भी मारा गया। आज सुबह दिल्ली पुलिस को इस घटना की जानकारी मिली। मामले को लेकर जांच जारी है।
मिजोरम में भूकंप के झटके, 4.7 मापी गई तीव्रता
मिजोरम के चम्फाई में सोमवार सुबह 6 बजकर 16 मिनट पर भूकंप के झटके महसूस किए गए हैं। नेशनल सेंटर फॉर सीस्मोलॉजी के मुताबिक रिक्टर स्केल पर इसकी तीव्रता 4.7 मापी गई है। इससे पहले सोमवार तड़के निकोबार द्वीप के कैंपबेल बे में 32 किमी की गहराई में 4.6 तीव्रता का भूकंप आया था। ये भूकंप निकोबार द्वीप में सुबह करीब 2.26 बजे आया था।
कर्नाटक में एंट्री नहीं लेगा अमूल, भाजपा IT सेल अध्यक्ष ने ट्वीट कर दी जानकारी; कहा- कांग्रेस झूठ फैला रही
भाजपा के IT सेल चीफ अमित मालवीय ने रविवार को ट्वीट कर कहा कि कर्नाटक में अमूल ब्रांड एंट्री नहीं लेगा। दरअसल, गुजरात के अमूल ब्रांड ने 5 अप्रैल को घोषणा की थी कि वे कर्नाटक में भी अपने प्रोडक्ट बेचेंगे। इसके बाद राज्य में राजनीतिक बवाल शुरू हो गया था। कांग्रेस और JDS ने भाजपा पर कर्नाटक के मिल्क ब्रांड नंदिनी को बर्बाद करने की कोशिश करने का आरोप लगाया था।
अब, अमित मालवीय ने कहा है कि अमूल कर्नाटक में नहीं आ रहा है। कांग्रेस झूठ फैला रही है कि नंदिनी ब्रांड का अमूल में विलय होने जा रहा है। भाजपा ने नंदिनी को ग्लोबल ब्रांड बनाने के लिए बहुत काम किया है।
फ्रांस के आल्प्स में मोंट ब्लांक में एवलांच; 4 की मौत, 9 घायल
दक्षिण-पूर्वी फ्रांस में मोंट ब्लांक के पास अर्मांसेट ग्लेशियर में आए एवलांच से चार लोगों की मौत हो गई और नौ घायल हो गए। रविवार दोपहर को हुए इस हादसे की जानकारी फ्रांस के आंतरिक मंत्री गेराल्ड डर्मैनिन ने दी है।
हैदराबाद कस्टम ने पकड़ा 455 ग्राम सोना, ट्रॉली बैग के स्क्रू बनाकर हो रही थी तस्करी
हैदराबाद कस्टम आरजीआईए के कस्टम एयर इंटेलिजेंस अधिकारियों ने रविवार को दुबई से आए एक शख्स को सोने की तस्करी करते हुए पकड़ा। उसके सामान की तलाशी लेने पर 455 ग्राम सोना मिला। जिसे उसने ट्रॉली बैग के पेंच (स्क्रू) और रॉड के तौर पर छिपाया था। बरामद सोने का वजन 454 ग्राम (64 स्क्रू और 16 रॉड) है, जिसकी कीमत 21 लाख रुपए से ज्यादा है। सोना कस्टम ने जब्त कर लिया है। आगे की जांच चल रही है।
पुंछ में घुसपैठियों के पास मिला ड्रग्स और पाकिस्तानी करेंसी ​​​​​​
कश्मीर के पुंछ सेक्टर में भारतीय सेना ने रविवार को घुसपैठ को नाकाम कर दिया। जम्मू के डिफेंस PRO के मुताबिक इस बीच सेना ने सर्च ऑपरेशन शुरू किया। जिसमें एक घुसपैठिए की लाश के अलावा दो को जिंदा पकड़ा गया। इनके पास से नारकोटिक्स के 14 पैकेट के साथ तीन बैग मिले, जिनका वजन लगभग 17 किलोग्राम था। साथ ही पाकिस्तानी करेंसी, कुछ डॉक्यूमेंट्स और खाने का सामान भी बरामद किया।
जमशेदपुर में दो समुदाय के लोगों के बीच पथराव, दुकानें जलाईं; धारा-144 लागू
झारखंड के जमशेदपुर में दो समुदाय के लोगों के बीच पथराव हुआ। जिसके बाद कई दुकानों को आग लगा दी गई। हिंसा को देखते हुए जिला प्रशासन ने इलाके में धारा-144 लगा दी है। जमशेदपुर के SSP प्रभात कुमार ने बताया कि अब स्थिति नियत्रंण में है। पुलिस ने कुछ लोगों को हिरासत में लिया है। पूरे इलाके में फोर्स तैनात कर दी गई है। बाहर से और फोर्स भी बुलाई गई है।
UP निकाय चुनाव के लिए 4 और 11 मई को होगी वोटिंग, 13 मई को आएगा रिजल्ट
लखनऊ में रविवार शाम राज्य निर्वाचन आयोग ने निकाय चुनाव की तारीखों का ऐलान किया। 4 मई और 11 मई को मतदान होगा। 13 मई को रिजल्ट आएगा। इसके बाद आचार संहिता लागू हो गई है।
इससे पहले निकाय चुनाव आरक्षण की नई लिस्ट जारी हुई थी। 232 आपत्तियों के निस्तारण के बाद अधिसूचना जारी की गई। पूरी खबर पढ़ें...